双调・蟾宫曲赠楚云
作者：吕济民
朝代：元

paragraphs: 寄襄王雁字安排，出岫无心，蔽月多才。
目极潇湘，家迷秦岭，梦到天台。
浮碧汉阴睛体态，逐西风聚散情怀，卷又还开，去又还来。
雨罢巫山，飞下阳台。
赠玉香可人儿暖玉生香，弄玉团香，惜玉怜香。
画蛾眉玉鉴遗香，伴才郎玉枕留香，捧酒卮玉容喷香，摘花枝玉指偷香。
问玉何香，料玉多香。
见玉思香，买玉寻香。